държавите-членки по силата на член 120а от Регламент (ЕО) No 1234/2007, за административната единица, в която е набрано гроздето;
 vi)
 продукти, които не могат да бъдат предложени или доставени за пряка консумация от човека.
 Чрез дерогация от първа алинея, държавите-членки могат да определят различни срокове по отношение на движението на лозаро-винарски продукти, осъществявано изключително на тяхна територия.
 Член 30
 Превоз на продукти от трета страна, допуснати за свободно обращение
 1. За всеки превоз в рамките на митническата територия на Съюза на лозаро-винарски продукти от трета страна, допуснати за свободно обръщение, придружителният документ включва следните данни или дава на компетентните органи възможност за достъп до тях:
 а)
 номера на документ VI 1, съставен в съответствие с член 43 от Регламент (ЕО) No 555/2008, или референтния номер на еквивалентен документ, одобрен от компетентните органи на държавата на произход, съгласно условията, изложени в член 45 от същия регламент, и признат в рамките на двустранните отношения на Съюза с държавата на произход, който е придружавал превоза;
 б)
 наименованието и адреса на органа на третата държава, съставил документа или разрешил неговото съставяне от даден производител;
 в)
 датата на съставяне на посочения документ.
 2. За всеки превоз на митническата територия на Съюза на лозаро-винарски продукти с произход от Съюза, изпратени първоначално за трета държава или за една от териториите, определени в член 5, параграфи 2 и 3 от Директива 2008/118/ЕО, придружителният документ включва следните данни или дава на компетентните органи възможност за достъп до тях:
 а)
 референтния номер на придружителния документ, посочен в член 24, параграф 1, буква б) от настоящия регламент, съставен при първоначалното изпращане; или
 б)
 референтните номера на други подкрепящи документи, изготвени от вносителя и счетени за задоволителни от компетентния орган при допускането им за свободно обращение в Съюза, за да се докаже произходът на продукта.
 3. В случай на използване на компютърната система, посочена в член 21, параграф 2 от Директива 2008/118/ЕО, или на информационна система, въведена от държавата-членка на изпращане, данните, посочени в параграфи 1 и 2 от настоящия член, трябва да се съдържат в използваната система.
 Член 31
 Удостоверяване на защитено наименование за произход, защитено географско указание, сертификация на годината на производство или сертификация на винения сорт (винените сортове) лоза
 1. Придружителният документ се счита за документ, удостоверяващ ЗНП, ЗГУ или сертификацията на вино с обозначение за годината на производство или на винения сорт (винените сортове) лоза, съгласно условията, предвидени в параграфи 2—6.
 2. За лозаро-винарските продукти, изпращани във вътрешността на територията на дадена държава-членка или между държави-членки, придружителният документ трябва да съдържа съответните данни, предвидени в част А от приложение IХа, или да дава на компетентните органи възможност за достъп до тях. За тази цел следва да се използва едно от вписванията, фигуриращи в част Б от приложение IХа.
 В случай на използване на компютърната система, посочена в член 21, параграф 2 от Директива 2008/118/ЕО, или на информационна система, въведена от държавата-членка на изпращане, данните, посочени в първата алинея от настоящия параграф, трябва да се съдържат в използваната система.
 3. За лозаро-винарски продукти, изнесени към трета страна, придружителният документ